cyanic-selkie/wikianc huggingface dataset:
ราชวงศ์ที่สี่แห่งอียิปต์
การเปลี่ยนแปลงทางศาสนา
อย่างไรก็ตามข้อเท็จจริงดังกล่าวได้นำไปสู่การเกิดความขัดแย้ง เป็นการละทิ้งความศรัทธาของฟาโรห์คาฟเรต่อเทพฮอรัส แต่กลับไปศรัทธาต่อลัทธิแห่งเทพราที่กำลังเติบโต ซึ่งอยู่ไม่ไกลจากเมืองเฮลิโพลิส ฟาโรห์ทรงไม่เกี่ยวข้องกับพีระมิดกับพระชนม์ชีพหลังการสวรรคตอีกต่อไป ชีวิตหลังความตายที่ครั้งหนึ่งเคยเชื่อกันว่าเป็นอาณาจักรอันศักดิ์สิทธิ์ ซึ่งเป็นตัวแทนของสวรรค์ในอุดมคติซึ่งมีเพียงฟาโรห์และหัวใจที่บริสุทธิ์เท่านั้นที่สามารถไปได้ แทน ที่ราชวงศ์ที่สี่เป็นตัวแทนของการเปลี่ยนแปลงในแนวความคิดดังกล่าว กลับกำหนดแนวความคิดที่ว่าชีวิตหลังความตายเป็นสถานที่เข้าถึงได้ และพิธีกรรมทางศาสนาเป็นที่เลื่องลือว่ายังคงรักษาเอาไว้ จากสิ่งที่นักประวัติศาสตร์ทราบ และมีสิ่งที่ต้องการอีกมากจากบันทึกที่ทราบกันในปัจจุบัน
การเปลี่ยนแปลงทางประเพณีสู่การเปลี่ยนแปลงทางสถาปัตยกรรม
ในช่วงสมัราชอาณาจักรเก่าปรากฏการเพิ่มขึ้นของการเก็บรักษาศพ ซึ่งทำให้การเตรียมศพมีความซับซ้อนมากขึ้น ตำแหน่งช่างแต่งศพถูกสร้างขึ้น และเป็นงานที่เตรียมศพเป็นการส่วนตัวเท่านั้น การทำมัมมี่ศพมีสามวิธี คือ 1) การฉาบปูนปั้น คือ ศพจะถูกห่อด้วยผ้าลินินเนื้อดีแล้วปิดทับด้วยปูนปั้น ส่วนของร่างกาย (รวมถึงใบหน้า) ได้รับตกแต่งด้วยปูนปลาสเตอร์ 2) การห่อผ้าลินิน คือ ศพจะห่อด้วยผ้าลินินซึ่งบางครั้งได้รับการดองด้วยเนตรอน (ส่วนผสมของโซเดียมคาร์บอเนตหลายตัว) และผ้าลินินจะทาด้วยเรซินเพื่อให้สามารถจำลองลักษณะของร่างกายได้ และ 3) การขูดเอาเนื้อเยื่อออก คือ เอาเนื้อออกให้หมดและห่อกระดูกด้วยผ้าลินิน โดยทั่วไปแล้ว อวัยวะต่างๆ จะถูกเอาออกและใส่ลงในไหที่จะมาพร้อมกับศพในหลุมฝังศพ และภายในของร่างกายจะถูกชำระออก
สุสานในช่วงสมัยราชวงศ์ที่สี่นั้นเปลี่ยนไปอย่างมาก หลุมฝังศพที่ "ไม่ใหญ่โต" จะกลายเป็นสิ่งที่ไม่พอใจของชนชั้นสูง หมายความว่า การที่ยอมใช้โครงสร้างสุสานที่ขนาดเล็กลงหากมีการตกแต่งภายใน งานเขียนอักษรอียิปต์โบราณมีความสำคัญต่อชนชั้นสูง เพราะประการแรก ถือว่าเป็นการแสดงความมั่งคั่งอย่างฟุ่มเฟือย และประการที่สอง จะช่วยนำทางดวงวิญญาณไปสู่ชีวิตหลังความตาย อย่างไรก็ตาม ราชวงศ์ที่สี่ไม่มีงานเขียนเหล่านี้ หลุมฝังศพนั้นลึกกว่าและโครงสร้างที่ใหญ่โตกว่า หลังจากกลุ่มพีระมิดแห่งกิซาสร้างเสร็จ สุสานรุ่นต่อๆ มาก็มีขนาดที่สมเหตุสมผลกว่า หลังจากสมัยราชอาณาจักรกลาง ราชวงศ์ต่าง ๆ ยกเลิกการสร้างพีระมิด โดยเปลี่ยนมาสร้างหลุมฝังศพที่แกะสลักไว้ในหินบนภูเขาในอียิปต์บนแทน
เส้นเวลาของราชวงศ์ที่สี่แห่งอียิปต์
เส้นเวลาของราชวงศ์ที่สี่แห่งอียิปต์
น็อทร์-ดามเดอปารี
น็อทร์-ดามเดอปารี (Notre-Dame de Paris) เป็นนวนิยาย วิกตอร์ อูว์โก (Victor Hugo) ประพันธ์ เผยแพร่ครั้งแรกใน ค.ศ. 1831 ชื่อ น็อทร์-ดามเดอปารี อันหมายถึง "มหาวิหารน็อทร์-ดามแห่งปารีส" นั้น เอาชื่อวิหารดังกล่าวซึ่งเป็นฉากหลักของเรื่องมาตั้ง
เรื่องย่อ
ในวันเดียวกันนั้น นางแอสเมรัลดา หญิงนักร้องระบำชาวยิปซีผู้มีรูปโฉมงดงามเช่นเดียวกับจิตใจของนาง ได้ครองหัวใจของชายทั้งหลาย รวมถึง ร้อยเอกเฟบุส เดอ ชาโตแป และโดยเฉพาะอย่างยิ่ง กาซีโมโด กับบาทหลวงโกล็ด ฟร็อลโล ผู้เป็นอัครพันธบริกร (Archdeacon) แห่งวิหารน็อทร์-ดาม และเป็นบิดาบุญธรรมของกาซีโมโด
นางแอสเมรัลดาหลงรักร้อยเอกเฟบุสผู้ช่วยเหลือนางไว้เป็นอันมาก ร้อยเอกเฟบุสปดนางว่าเขาก็รักนาง แต่อันที่จริงเขามีคู่หมั้นอยู่แล้ว ทั้งคู่จุมพิตกัน และขณะจะสมสู่กันนั้น บาทหลวงฟร็อลโลเห็นเข้าและคับแค้นใจเป็นอันมาก จึงลอบแทงร้อยเอกเฟบุสข้างหลัง นางแอสเมรัลดาตกใจจนสลบไป ฟื้นขึ้นก็พบว่าตนตกเป็นแพะรับบาปแทน และถูกศาลพิพากษาให้ประหารชีวิตด้วยการแขวนคอ ขณะที่นางกำลังถูกพาตัวไปยังตะแลงแกงหน้าวิหารน็อทร์-ดามนั้น กาซีโมโดโหนสายระฆังวิหารลงมา แล้วชิงตัวนางเข้าไปในวิหารที่ซึ่งทุกชีวิตได้รับอภัยทานตามกฎหมาย และบาทหลวงฟร็อลโลรับปากจะให้นางอาศัยร่มพระศาสนาเป็นกำบังคุ้มภัยได้
ขณะเดียวกัน โกลแป็ง ทรูยีโฟ หัวหน้าชาวยิปซีซึ่งรวมกลุ่มกันเป็นอั้งยี่และเรียกซ่องของตนว่า "วังปาฏิหาริย์" (Court of Miracles) ทราบเรื่องนางแอสเมรัลดาถูกจับ ก็ระดมชาวยิปซีเข้าล้อมวิหารเพื่อช่วยเหลือนาง เวลานั้น ชาวปารีสพากันหาว่านางแอสเมรัลดาเป็นแม่มดบันดาลให้เมืองปั่นป่วน และเจ้าพนักงานกราบบังคมทูลพระเจ้าหลุยส์ที่ 11 ให้ทรงทราบถึงเหตุจลาจลในกรุงปารีส พระองค์ทรงเข้าพระทัยว่า ผู้คนมาชุมนุมเพื่อจะตามล่าสังหารแม่มด รัฐสภาจึงตราพระราชบัญญัติให้นางแอสเมรัลดาพ้นจากอภัยทานตามกฎหมาย และพระเจ้าหลุยส์ที่ 11 ทรงบัญชาให้กองทัพเข้าควบคุมสถานการณ์ แล้วประหารเหล่าผู้ก่อจลาจล ซึ่งรวมถึง "นางแม่มดแอสเมรัลดา" เสียให้สิ้น
ขณะเมื่อชาวยิปซีเข้าล้อมวิหารนั้น กาซีโมโดเข้าใจว่าคนเหล่านั้นเข้ามาเพื่อจะทำร้ายนางแอสเมรัลดา จึงเข้าประจัญเพื่อปกป้องนาง กองทัพมาถึงในเวลานั้น และสังหารชาวยิปซีจนสิ้น รวมถึงโกลแป็งด้วย ในระหว่างนั้นเอง บาทหลวงฟร็อลโลให้นางแอสเมรัลดาตัดสินใจว่า จะยอมเป็นของเขาหรือไม่ นางปฏิเสธโดยไม่รีรอ เขาจึงส่งตัวนางให้แก่เจ้าพนักงาน โดยกล่าวว่า ถ้าเขาไม่ได้นาง ใครก็อย่าได้นางอีก และเห็นว่าเป็นการทำลายนางมารที่ล่อลวงให้เขาหลงใหลมัวเมา เขายืนอยู่บนหอระฆังชมดูการแขวนคอนางแอสเมรัลดาที่จัตุรัสเบื้องล่าง และระเบิดเสียงหัวเราะอย่างบ้าคลั่งราวกับปิศาจขณะที่นางกำลังดิ้นตายในห่วงเชือก กาซีโมโดจึงผลักบาทหลวงฟร็อลโลผู้เลี้ยงตนมาจนเติบใหญ่ตกลงจากหอระฆัง บาทหลวงฟร็อลโลร่วงลงห้อยกับตัวปนาลีคาอยู่กลางอากาศ แต่เขาอ่อนแรงเกินกว่าจะยื้อยุดสิ่งใดไว้ได้ เขาคาอยู่อย่างนั้นชั่วระยะหนึ่ง ก่อนหล่นลงกระแทกกับหลังคาอาคารบ้านเรือนลดหลั่นกันไปรอบ ๆ วิหาร แล้วกระทบกับบาทวีถีกลางใจเมืองถึงแก่ความตาย
สองปีต่อมา ชาวปารีสช่วยกันตามหาศพนักโทษประหารรายหนึ่งซึ่งพระเจ้าหลุยส์ที่ 11 พระราชทานพระราชานุญาตให้ประกอบพิธีศพอย่างสมเกียรติได้ พวกเขามาถึงตะแลงแกงมงโฟกง และค้นพบโครงกระดูกสองโครง โครงหนึ่งเป็นหญิง มีรอยหักที่คออันเนื่องมาจากถูกเชือกรัด และอีกโครงหนึ่ง มีลักษณะช่วงหลังงุ้มงอผิดปรกติ โครงกระดูกที่สองนี้กอดรัดโครงแรกเอาไว้โดยแน่น เมื่อชาวเมืองพยายามแยกทั้งสองจากกัน โครงกระดูกที่สองก็แตกสลายเป็นผงธุลีไป
แนวคิดในเรื่อง
นิยายเรื่องนี้มีชื่อในภาษาฝรั่งเศสว่า น็อทร์-ดามเดอปารี (Notre-Dame de Paris) อันเป็นชื่ออย่างเป็นทางการของมหาวิหารน็อทร์-ดาม ข้อนี้บ่งบอกว่าวิหารนั้นเองเป็นองค์หลักของเรื่อง เป็นทั้งฉากหลักและเป็นจุดหลักของการดำเนินเรื่อง เหตุการณ์เกือบทั้งหมดเกิดขึ้นที่วิหาร บนหอระฆัง หรือได้รับการชมดูจากตัวละครที่อยู่บนดาดฟ้าวิหาร นิยายนี้แสดงความเป็นไปในศิลปะกอทิก ซึ่งสถาปัตยกรรม กิเลสตัณหา และศาสนาล้วนแต่สุดโต่ง มีการนำเสนอลัทธินิยัตินิยม (determinism) หรือลัทธิความเชื่อที่ว่า การกระทำทุกอย่างของมนุษย์ หรือเหตุการณ์ทั้งหลาย ได้ถูกกำหนดไว้ล่วงหน้าแล้ว ตลอดจนนำเสนอภาพการจลาจลและปฏิวัติ กับทั้งการต่อสู้ทางชนชั้น การถือวรรณะดังกล่าวปรากฏในส่วนความสัมพันธ์ระหว่างกาซีโมโด นางแอสเมรัลดา และผู้ลากมากดีในหนังสือ อนึ่ง จะพบว่ามีแนวคิดเรื่องพลวัตทางเพศแทรกอยู่ในนิยายด้วย โดยเฉพาะส่วนที่ว่า นางแอสเมรัลดาเป็นวัตถุทางเพศของตัวละครอื่น ๆ ในลักษณะที่แตกต่างกันไป
ในสมัยนั้น วิหารน็อทร์-ดามร้างการปฏิสังขรณ์นานมากและมีสภาพทรุดโทรม นี้ก็เป็นอีกจุดหนึ่งที่อูว์โกต้องการบันทึกเอาไว้ในนิยายของเขา เขาเป็นกังวลว่า ศิลปะกอธิกอย่างวิหารน็อทร์-ดามอันเป็นสัญลักษณ์แห่งกรุงปารีสและแม้กระทั่งของยุโรปทั้งทวีปนั้นจะมลายหายไปเพราะวิวัฒนาการของสื่อสิ่งพิมพ์ เขาสอดใส่แนวความคิดนี้ไปในบรรพ 2 หมวด 2 ตอนที่บาทหลวงฟร็อลโลมองขึ้นไปยังวิหารน็อทร์-ดาม แล้วรำพันว่า "Ceci tuera cela" ("สิ่งนี้จักกลืนสิ่งนั้น", "This will kill that") นอกจากนี้ อูว์โกยังเขียนว่า "quiconque naissait poète se faisait architecte" ("ใครก็ตามที่เกิดมาเป็นกวีแล้วก็ย่อมผันไปเป็นสถาปนิกด้วยกันทั้งนั้น", "whoever is born a poet becomes an architect") เพื่อย้ำว่า ในขณะที่สื่อสิ่งพิมพ์ถูกตรวจพิจารณาและห้ามเผยแพร่ได้บ่อย สถาปัตยกรรมจักคงความโดดเด่นล้ำเลิศและสถิตอยู่ในเสรีภาพอันวิเศษหาใดเหมือน
ซาราห์ คอนเนอร์
ซาราห์ มารีอันเนอ โครีนา ลีเวอ (Sarah Marianne Corina Lewe) หรือที่รู้จักกันในชื่อ ซาราห์ คอนเนอร์ (Sarah Connor) เกิดเมื่อวันที่ 13 มิถุนายน ค.ศ. 1980 เป็นนักร้อง - นักแต่งเพลงชาวเยอรมัน คอนเนอร์ออกผลงานครั้งในปี ค.ศ. 2001 กับซิงเกิล "Let's Get Back to Bed...Boys" และโด่งดังไปทั่วยุโรปกับซิงเกิล "From Sarah With Love" ในปี ค.ศ. 2002 คอนเนอร์นับเป็นศิลปินเยอรมันที่ประสบความสำเร็จมากที่สุดคนหนึ่ง ด้วยยอดจำหน่ายอัลบั้มทั่วโลกกว่า 12 ล้านชุด
เดอะโบ๊ตเรซ
เดอะโบ๊ตเรซ (The Boat Race) เป็นชุดการแข่งเรือพายประจำปีระหว่างสโมสรพายเรือมหาวิทยาลัยเคมบริดจ์กับสโมสรพายเรือมหาวิทยาลัยอ็อกซ์ฟอร์ด ซึ่งตามประเพณีแข่งกันแบบไม่จำกัดน้ำหนักฝั่งละแปดคนในแม่น้ำเทมส์ในกรุงลอนดอน ประเทศอังกฤษ มีการแข่งขันแยกเป็นประเภทชายและหญิง และการแข่งขันระหว่างลูกเรือสำรอง สำหรับชื่ออื่นมีทั้ง การแข่งเรือมหาวิทยาลัย (University Boat Race) และการแข่งเรืออ็อกซ์ฟอร์ดและเคมบริดจ์ (Oxford and Cambridge Boat Race)
การแข่งเรือชายจัดครั้งแรกในปี 1829 และจัดขึ้นทุกปีนับแต่ปี 1856 ยกเว้นช่วงสงครามโลกครั้งที่หนึ่งและสอง (แต่ยังมีการจัดการแข่งขันอย่างไม่เป็นทางการ) และการระบาดทั่วของโควิด-19 ในปี 2020 การแข่งเรือหญิงจัดครั้งแรกในปี 1927 และมีการแข่งขันทุกปีนับแต่ปี 1964 ตั้งแต่ปี 2015 การแข่งเรือหญิงจัดขึ้นในวันและสถานที่เดียวกัน และตั้งแต่ปี 2018 รายการแข่งขันชายหญิงเรียกรวมกันว่า "เดอะโบ๊ตเรซ"
สถานที่แข่งขันส่วนใหญ่ใช้เส้นทางชิงแชมป์ (Championship Course) เป็นระยะทาง 4.2 ไมล์ (6.8 กิโลเมตร) ของแม่น้ำเทมส์ในเวสต์ลอนดอน จากพัตนีถึงมอร์ตเลก มีการใช้สถานที่อื่นบ้าง รวมทั้งบางส่วนของริเวอร์เกรตอูสซึ่งใช้แข่งขันในปี 2021 ลูกเรือทั้งสองมหาวิทยาลัยเรียกกันมาแต่เดิมว่า บลูส์ และเรือเรียก "บลูโบ๊ต" โดยเคมบริดจ์ใช้สีฟ้า และอ็อกซ์ฟอร์ดใช้สีน้ำเงิน จนถึงปี 2021 เคมบริดจ์ชนะการแข่งชาย 85 ครั้ง และอ็อกซ์ฟอร์ด 80 ครั้ง และสูสีแบบตัดสินไม่ได้ (dead heat) 1 ครั้ง ในการแข่งหญิง เคมบริดจ์ชนะ 45 ครั้ง และอ็อกซ์ฟอร์ดชนะ 30 ครั้ง
ผู้ชายอะเฮ้ว!
The Adventures of Priscilla, Queen of the Desert เป็นภาพยนตร์ดรามา-ตลก ที่ออกฉายในปี พ.ศ. 2537 เขียนบทและกำกับโดยสเตฟาน เอลเลียต นักเขียนบทชาวออสเตรเลีย เนื้อเรื่องเกี่ยวกับการเดินทางของนักเต้นแดร็กควีนสาวประเภทสอง 3 คน โดยรถบัสจากเมืองซิดนีย์ทางทิศตะวันออกของรัฐนิวเซาท์เวลส์ ผ่านเส้นทางทุรกันดารของทวีปออสเตรเลีย เพื่อไปเปิดการแสดงที่อลิซสปริงส์ ทางตอนใต้ของนอร์เทิร์นเทร์ริทอรี
ตัวละครเอกในเรื่อง คือ ทิก (Anthony "Tick" Belrose) เป็นชายรักต่างเพศที่มักแต่งตัวเป็นทรานส์วูแมน ใช้ชื่อในการแสดงว่า มิตซี (Mitzi Del Bra) รับบทโดย ฮิวโก วีฟวิง และอีกสองคนที่เป็นรักร่วมเพศ คือ เบอร์นาเดตต์ (Bernadette Bassinger) กะเทยที่เพิ่งผ่านการผ่าตัดแปลงเพศ รับบทโดย เทเรนซ์ สแตมพ์ และ เฟลีเชีย (Felicia Jollygoodfellow) กะเทยรุ่นน้อง รับบทโดย กาย เพียร์ซ การเดินทางของทั้งสามผ่านเส้นทางทะเลทราย ใช้รถบัสที่ตั้งชื่อว่า "พริสซิลลา" รวมไปถึงศัพท์แสลง "ควีน" ซึ่งหมายถึง ชายรักร่วมเพศ จึงเป็นที่มาของชื่อภาพยนตร์เรื่องนี้
ภาพยนตร์เรื่องนี้ได้รับคำชื่นชมในทางบวก ได้รับรางวัลออสการ์ สาขาออกแบบเครื่องแต่งกายยอดเยี่ยม ในงานประกาศผลรางวัลออสการ์ ครั้งที่ 67 และได้รับรางวัล Un Certain Regard ในเทศกาลภาพยนตร์เมืองกาน ประจำปี 1994 ถูกกล่าวขวัญว่าเป็นหนังคัลท์ที่มีผู้ชื่นชอบเฉพาะกลุ่ม โดยเฉพาะในหมู่บุคคลที่มีความหลากหลายทางเพศ
จากความสำเร็จของภาพยนตร์เรื่องนี้ ทำให้มีการสร้างภาพยนตร์อเมริกันเกี่ยวกับการเดินทางของสาวแดร็กควีน ในปีถัดมา ชื่อเรื่อง To Wong Foo, Thanks for Everything! Julie Newmar นำแสดงโดย แพตทริก สเวซีย์, จอห์น เลอกุยซาโม และเวสลีย์ สไนปส์ ซึ่งได้รับการเสนอชื่อเข้าชิงรางวัลนักแสดงนำชาย และนักแสดงประกอบชาย สาขาภาพยนตร์ตลก/เพลง รางวัลลูกโลกทองคำในปีนั้น
ภาพยนตร์ถูกนำมาสร้างใหม่เป็นละครเวที Priscilla, Queen of the Desert ในปี 2006 ที่ซิดนีย์ จากนั้นจึงขยายไปเปิดการแสดงที่โอกแลนด์ นิวซีแลนด์, เวสต์เอนด์ ลอนดอน, แวนคูเวอร์ แคนาดา และบรอดเวย์ นิวยอร์ก
ดีวีดีลิขสิทธิ์ในประเทศไทย โดยบริษัท แมงป่อง ใช้ชื่อภาษาไทยว่า "ผู้ชายอะเฮ้ว!"
อะไมโลเพกทิน
อะไมโลเพกทิน (amylopectin) คือ พอลิแซ็กคาไรด์ (polysaccharide) ประเภทฮอโมพอลิแซ็กคาไรด์ (homopolysaccharide) ซึ่งเป็นส่วน ประกอบของเม็ดสตาร์ซ (starchgranule) เป็นพอลิเมอร์ของน้ำตาลกลูโคส (glucose) ที่จัดเรียงตัวเป็นสายตรงและสายแขนง โดยพันธะไกลโคไซด์ (glycosidic bond) สองแบบ คือส่วนที่เป็นพันธะสายตรง เป็นพันธะ ชนิดแอลฟา-1-4 เหมือนกับอะไมโลส (amylose) และส่วนที่เป็นสายแขนงจะเชื่อมต่อด้วย พันธะแอลฟา-1- 6
เดชดำรงค์ ป.เมืองสุรินทร์
เดชดำรงค์ ป.เมืองสุรินทร์ สถิติการชก 22 ครั้ง ชนะ 16 (น็อค 5) แพ้ 6
โบว์ลิ่งในกีฬาแห่งชาติครั้งที่ 41 – คะแนนรวมหญิง (ออล-อีเว้นท์)
"กีฬาโบว์ลิ่ง" ในการแข่งขันกีฬาแห่งชาติ ครั้งที่ 41 เชียงใหม่เกมส์
พระเจ้ากุสตาฟที่ 4 อดอล์ฟแห่งสวีเดน
หลังจากพระองค์สละราชบัลลังก์ บัลลังก์ก็ตกเป็นของพระเจ้าคาร์ลที่ 13 ซึ่งมีศักดิ์เป็นน้าของพระองค์ อย่างไรก็ตาม หลังพระเจ้าคาร์ลที่ 13 บัลลังก์ก็ตกเป็นของพระเจ้าคาร์ลที่ 14 โยฮัน จากราชวงศ์เบอร์นาดอตต์ อดีตจอมพลแห่งจักรวรรดิฝรั่งเศส
แหล่งข้อมูลอื่น
17781837
เดอะช็อค
เดอะช็อค (ภาษาอังกฤษ : THE SHOCK) เป็นรายการวิทยุในรูปแบบ รายการ ผี วิญญาณ เรื่องราวเล้นลับ โดยจะเปิดสายสดหน้าไมค์ ให้ผู้ฟังทางบ้าน มาเล่าถึงประสบการ์ณอันน่าตื่นเต้นสยองขวัญ โดย มี "ป๋อง" กพล ทองพลับ และทีมงาน ดำเนินรายการ.
ปัจจุบัน "เดอะช็อค" จัดรายการอยู่คลื่น Flex 104.5 ตั้งแต่เวลา 0:00 น.– 03.00น ทุกวัน จันทร์-ศุกร์
ประวัติ
พ.ศ. 2535 รายการออกอากาศครั้งแรก ซึ่งอยู่ในบริษัท Media Plus ในรายการ "Smile Radio" โดยใช้ชื่อช่วงว่า "Smile Shock" พ.ศ. 2538 ได้ย้ายมาจัดในบริษัท Media of Media จำกัด (มหาชน) โดยได้เปลี่ยนชื่อคลื่นเป็น "Boom Radio" ใช้ชื่อช่วงว่า "90' Shock" (ไนท์ตี้ช็อค) ในช่วงนี้เอง ทางรายการได้รับความนิยมเป็นอย่างมาก จึงได้มีรายการ TV รายการแรกชื่อว่า "ไนท์ช็อค" ทาง ททบ. 5 และได้มีผลงานทางภาพยนตร์เรื่อง "ไนน์ตี้ช็อค เตลิดเปิดโลง" อีกด้วย. พ.ศ. 2540 รายการได้ย้ายมาจัดทางคลื่น Pirate Radio และได้เปลี่ยนชื่ออีกครั้งเป็น "The Shock" และปลายปี พ.ศ. 2540 ได้ย้ายมาจัดทางคลื่น Amazing Wave ใช้ชื่อรายการว่า "The Shock" เช่นเดิม พ.ศ. 2541 ได้ย้ายคลื่นอีกครั้งมาจัดที่ X Radio และยังคงใช้ชื่อรายการว่า "The Shock" เหมือนเดิม และไม่นานหลังจากนั้น ทางรายการก็ได้ซื้อเวลาเพื่อจัดรายการเองอย่างเป็นทางการ และใช้ชื่อว่า "Shock FM" และในช่วงนี้เอง ทางทีมงานก็ได้มีส่วนร่วมเข้าไปเป็นฝ่ายข้อมูลให้กับรายการโทรทัศน์ "มิติลี้ลับ" ทางสถานีโทรทัศน์สีกองทัพบกช่อง 7 และได้จัดตั้งบริษัทบุคคล "คนดีผีคุ้ม จำกัด" พ.ศ. 2545 ทางรายการได้ย้ายสถานีมาจัดที่ ขส.ทบ. FM. 102 MHz. และในปีนี้ ทางรายการก็ได้ใช้ชื่อบริษัทใหม่เป็น บริษัท "The Shock 13 จำกัด" พ.ศ. 2547 ได้ผลิตงานในรูปแบบ VCD "The Reality Shock 13 คนในบ้านผีสิง" และ "The Reality Shock 2 สยองต่างแดน" ซึ่งได้รับความนิยมเป็นอย่างมาก. พ.ศ. 2549 ได้จัดทำภาพยนตร์เรื่อง "The Letter of Dead" (เขียนเป็น ส่งตาย) และในปีนี้เอง ทางรายการได้รับความไว้วางใจให้ดำเนินรายการวิทยุตามคลื่นต่างๆ ที่นอกเหนือจากรายการ The Shock ที่เป็นแนวสยองขวัญ โดยมีทีมงาน The Shock เป็นผู้ผลิตรายการ อาทิเช่น
- Active Radio FM. 99 MHz. ในช่วง "Sport Relax"
- Big FM (www.bigfm.fm) ในช่วง "แก๊งค์กัดมัน"
- ครอบครัวข่าว 3 FM. 106 MHz.ทุกวันอาทิตย์ รายการถามมาจัดไป ในช่วง 20:30–22:30 น.
- Yes Radio ในช่วง "กรี๊ดกร๊าด...ตามแผ่น"
ม้าเท้ง
ม้าเท้ง (Ma Teng; ) เป็นตัวละครในวรรณกรรมจีนอิงประวัติศาสตร์เรื่องสามก๊ก ที่มีตัวตนจริงตามประวัติศาสตร์ เป็นขุนศึก ในยุคราชวงศ์ฮั่นตะวันออก และสามก๊กของจีน ปกครองเมืองเสเหลียง(มลฑลเหลียงโจว) ด้วยกันกับหันซุย น้องร่วมสาบานของเขาม้าเท้งและหันซุย ใช้ความมุมานะพยายามเป็นแรมปี เพื่อที่จะแยกตัวเป็นอิสระจากแผ่นดินส่วนกลาง ม้าเท้งเป็นบิดาของม้าเฉียวและเป็นอาของม้าต้าย ผู้ที่รับใช้ต่อจ๊กก๊กในภายหลัง
เดอะช็อค
ประวัติ
- รายการโทรทัศน์ ทาง Cable TV ชื่อรายการว่า "Live Shock" (ภายหลังเปลี่ยนชื่อเป็น ช่อง มิติ 4) พ.ศ. 2550 เป็นต้นมา ได้จัดทำหนังสือต่างๆ มากมาย เช่น "ล้อมวงคุยเรื่องผี กับ DJ. ป๋อง" เป็นต้น และในปี พ.ศ. 2552 ทางทีมงานยังได้รับความไว้วางใจให้ร่วมทำงานกับบริษัทในเครือ Sony Music ในการจัดทำ VCD ท้าทายความสยองขวัญ อีกครั้งในชื่อว่า "666 Realigy Shock" และยังมี "MP3 เรื่องเล่าสยองขวัญ" อีกมากมายอย่างต่อเนื่อง. พ.ศ. 2553 - ทางรายการได้ย้ายสถานีในการจัดรายการอีกครั้ง โดยย้ายมาจัดที่ FM 101 R.R.ONE เรดิโอ รีพอร์ต วัน โดยใช้ชื่อรายการเหมือนเดิมคือ "The Shock FM" ซึ่งจัดทุกวันจันทร์ - อาทิตย์ ช่วงเวลา 00.00 - 03.00 น.
พ.ศ. 2565 -ปัจจุบัน ทางรายการได้ย้ายสถานีในการจัดรายการอีกครั้ง โดยย้ายมาจัดที่ Flex 104.5 โดยใช้ชื่อรายการเหมือนเดิมคือ "The Shock FM" ซึ่งจัดทุกวันจันทร์-ศุกร์ ช่วงเวลา 00:00 - 03:00 น.
ม้าเท้ง
ประวัติ
ม้าเท้ง เป็นบุตรของม้าเป้ง ซึ่งเป็นข้าราชการเล็ก ๆ ในเมืองเทียนซุย แต่เพราะมีการโต้เถียงหลายอย่าง เขาจึงถูกปลดออกจากตำแหน่งและไปอยู่อาศัยกับชนชาวเกียง(ทางทิศตะวันตกของจีน) เขาได้แต่งงานกับหญิงชาวเกียง ซึ่งก็คือผู้ที่ให้กำเนิดม้าเท้ง ม้าเท้งในวัยเยาว์นั้น เขามีฐานะยากจนมาก ว่ากันว่าเขาต้องขึ้นไปเก็บฟืนบนเขา เพื่อเอามาขาย เมื่อเขาเติบโตขึ้นกล่าวกันว่า เขาสูงถึง 8 เชียะ (ประมาณ184 ซ.ม.) ม้าเท้งเป็นคนที่ใจดีกับผู้อื่น และเป็นคนสุขุม มีผู้นับหน้าถือตามากมาย ในปี พ.ศ. 727 เมื่อสิ้นสุดยุคสมัยของพระเจ้าเลนเต้แห่งราชวงศ์ฮั่น ชนชาวเกียงจับอาวุธขึ้นเพื่อต่อต้านราชสำนัก และมีขุนพลผู้ที่เข้าร่วมคือหันซุย ราชสำนักก็ได้ให้แม่ทัพหลวงนำทัพ เพื่อปราบกบฏชาวเกียง และม้าเท้งก็ได้เข้าสมัครเป็นพลทหารเข้าร่วมทัพ ปราบกบฏ ทักษะความสามารถของเขาในสนามรบนั้นเป็นที่ยอมรับ เขามุ่งทะลวงทัพกบฏเข้าไปอย่างไม่ลดละ อย่างไรก็ตามเมื่อแม่ทัพหลวงถูกกบฏฆ่าตายม้าเท้งกลับแปรภักดิ์ไปเข้ากับหันซุย แม่ทัพฝ่ายกบฏ และในที่สุดกองทัพกบฏ ก็พ่ายแพ้ต่อแม่ทัพฮั่นนามว่า ฮองฮูสง แต่ม้าเท้งก็สามารถหนีมากับแม่ทัพกบฏได้ สุดท้ายม้าเท้งและเพื่อนร่วมทัพกบฏก็จะได้รับยศจากราชสำนัก
ในคราวที่ลิฉุยและกุยกี ยึดอำนาจจากเมืองเตียงฮัน หลังจากที่ตั๋งโต๊ะถูกสังหาร ม้าเท้ง และหันซุยได้เข้าสวามิภักดิ์พวกเขาและได้รับบรรดาศักดิ์เป็นแม่ทัพปราบตะวันออก (征東将軍) และแม่ทัพป้องกันตะวันตก (鎮西将軍) ตามลำดับ ถึงกระนั้น ความสัมพันธ์ของทั้งสองฝ่ายก็แย่ลงอย่างรวดเร็ว ม้าเท้งและหันซุยได้นำทัพบุกตีเมืองเตียงฮัน แต่พวกเขาก็ได้รับความปราชัย และด้วยเสบียงที่เหลืออยู่เพียงน้อยนิดจึงยกทัพกลับเมือง แม้ว่าม้าเท้งและหันซุย จะทำสงครามมากมายเพื่อขยายเขตแคว้นของพวกเขา จนถึงจุดที่ต้องฆ่าลูกเมียของเจ้าเมือง เมืองอื่น ๆ โจโฉ ผู้มีชัยเหนืออ้วนเสี้ยว จากสงครามศึกกัวต๋อ ซึงได้ทำลายความสงบสุขระหว่างม้าเท้งและหันซุย ผู้ที่เข้าสวามิภักดิ์ต่อโจโฉ หลังจากนั้นก็มีคำสั่งจากราชสำนักให้ม้าเท้ง และครอบครัวของเขา เข้าไปในภาคกลาง ซึ่งเหลือเพียงม้าเฉียว ลูกคนโตของเขาเท่านั้นที่อยู่ในเมืองกับหันซุย
ราวต้นปี พ.ศ. 753 ม้าเฉียวได้จัดตั้งพันธมิตรอย่างลับ ๆ กับหันซุยและขุนศึกรองคนอื่น ๆ ในเหลียงโจว และเริ่มก่อกบฏต่อต้านราชวงศ์ฮั่น ในขณะที่เกลี้ยกล่อมหัยซุยให้เข้าร่วม ม้าเฉียวได้บอกกล่าวว่า [...] ตอนนี้, ข้าได้ละทิ้งบิดาของข้าแล้ว, และข้าเต็มใจที่จะรับท่านเป็นบิดาของข้า. ท่านควรจะละทิ้งบุตรชายของท่านด้วย, และปฏิบัติต่อข้าเฉกเช่นเป็นบุตรชายของท่าน" โจโฉสามารถเอาชนะม้าเฉียวและพันธมิตรในยุทธการที่ด่านตงก๋วน ในเดือนกันยายน พ.ศ. 753 ในช่วงฤดูร้อน พ.ศ. 754 จักรพรรดิเหี้ยนเต้ทรงมีพระราชโองการให้ประหารม้าเท้งและครอบครัวที่เหลือซึ่งอยู่กับพระองค์ในเมืองเย่ในช่วงเวลานั้น
วรรณกรรมสามก๊ก
ในวรรณกรรมสามก๊ก ม้าเท้งเป็นผู้ที่ภักดีต่อราชวงศ์ฮั่น ได้เข้าร่วมแผนการลอบสังหารโจโฉ กับเล่าปี่ และตังสินแต่แผนการล้มเหลวจึงกลับเมือง ต่อมาจึงถูกโจโฉลวงเข้าเมืองฮูโต๋ เขาจึงวางแผนลอบสังหารโฉอีกคราหนึ่งแต่โจโฉผู้มีเล่เหลี่ยมก็ได้วางแผนล้างแค้นด้วยการจับกุม และประหารม้าเท้ง พร้อมกับบุตรทั้งสอง เมื่อได้ทราบว่าพ่อและน้องๆของตนถูกโจโฉลวงไปฆ่า ม้าเฉียวผู้เกรี้ยวกราดจึงจัดทัพนำกำลังบุกโจโฉเรื่องของการประหารม้าเท้ง และการกบฏของม้าเฉียวนั้นได้มีบันทึกอยู่ในพงศาวดาร
Septicollarina
Septicollarina เป็นสกุลของแบรคิโอพอดที่อยู่ในวงศ์ Aulacothyropsidae.
สปีชีส์ของสกุลนี้พบในมาเลเซีย
สปีชีส์ในสกุล ได้แก่:
พระครูวิสัยโสภณ (ทิม ธมมฺธโร)
พระครูวิสัยโสภณ (ทิม ธัมมธโร) ท่านเกิดเมื่อวันที่ 21 สิงหาคม พ.ศ. 2455 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ท่านเป็นอดีตเจ้าอาวาสวัดช้างให้ อำเภอโคกโพธิ์ จังหวัดปัตตานี
ประวัติ
ท่านมีนามเดิมว่า ทิม พรหมประดู่ เป็นบุตรของนายอินทอง และ นางนุ่ม มีพี่น้องทั้งหมด 6 คน ท่านเป็นบุตรคนที่ 2 บรรพชาเป็นสามเณรเมื่อมีอายุได้ 18 ปี แต่ไม่นานก็ลาสิกขาบทออกมาช่วยบิดามารดาทำงาน อุปสมบทเมื่อมีอายุครบ 20 ปีบริบูรณ์ ณ วัดนาประดู่ ในวันที่ 7 มิถุนายน พ.ศ. 2476 โดยมีพระครูพิบูลย์สมณวัตร วัดมุจลินทวาปีวิหาร เป็นพระอุปัชฌาย์ พระอธิการพุฒ ติสสโร เป็นพระกรรมวาจาจารย์ และพระอธิการแก้ว เป็นพระอนุสาวนาจารย์ ได้รับฉายาว่า ธมมฺธโร เมื่อปี พ.ศ. 2497 พระอาจารย์ทิม และนายอนันต์ คณานุรักษ์ ได้มีโอกาสพบกัน ณ วัดช้างให้ อันเป็นจุดเริ่มต้นของการกำเนิดพระเครื่อง หลวงพ่อทวดขึ้นเป็นครั้งแรก ตามภาพนิมิตเป็นรูปพระภิกษุชรานั่งขัดสมาธิบนดอกบัว มีองค์พระดำ นับแต่นั้นมาพระพิมพ์นี้ก็เริ่มเป็นที่รู้จักแพร่หลายสืบมาจนถึงปัจจุบัน วัตถุมงคลที่ พระอาจารย์ทิมมีส่วนร่วมสร้างทั้งในนามวัดช้างให้และวัดอื่น ๆ นับจากปี พ.ศ. 2497 ตราบจนกระทั่งมรณภาพมีหลายต่อหลายรุ่น ล้วนแต่เป็นที่นิยมสะสมกันอย่างกว้างขวาง
มรณภาพ
ท่านมรณภาพเมื่อวันที่ 30 พฤศจิกายน พ.ศ. 2512 รวมอายุได้ 57 ปี มีพิธีพระราชทานเพลิงศพเมื่อวันที่ 14 สิงหาคม พ.ศ. 2518
วัดถ้ำเสือ (จังหวัดกระบี่)
สมัยที่บริเวณที่ตั้งวัดถ้ำเสื้อยังเป็นป่ารก ชาวบ้านได้พบเห็นเสือโคร่งเดินเข้าออกแถบถ้ำเสือนี้อยู่เสมอ จึงเรียกกันว่า ถ้ำเสือ และเป็นชื่อหมู่บ้านนี้ด้วย เมื่อ พ.ศ. 2518 พระอาจารย์จำเนียร สีลเสฎโฐ มาบุกเบิกตอนแรกก็ยังเป็นสภาพป่ารก ท่านได้ทำเป็นสถานที่สำหรับวิปัสสนากรรมฐาน หลวงพ่อจำเนียร ได้นำคณะพระภิกษุ สามเณร 53 แม่ชี 56 ท่าน จากวัดสุคนธาวาส มาอยู่ ณ สถานที่แห่งนี้ ตั้งเป็นสำนักสงฆ์ชื่อ สำนักสงฆ์หน้าชิง ตามชื่อหมู่บ้าน เมื่อวันที่ 25 มีนาคม พ.ศ. 2518 จนได้รับอนุญาตตั้งวัดเมื่อ พ.ศ. 2528
อาคารและเสนาสนะที่สำคัญ คือ พระธาตุเจดีย์บนยอดเขาแก้ว ซึ่งมีความสูงอยู่เหนือระดับน้ำทะเล 600 เมตร โดยต้องขึ้นบันไดไป 1,239 ขั้น บนยอดเขาแก้วยังเป็นที่ประดิษฐานรอยพระพุทธบาทจำลอง เป็นจุดชมทิวทัศน์ของจังหวัดกระบี่ หากมีฝนตกจะเกิดปรากฏการณ์ทะเลหมอก นอกจากนั้นยังมีพระธาตุเจดีย์ระฆังใหญ่ ขนาดความกว้างของฐาน 58 เมตร และมีความสูงถึง 90.90 เมตร และมีรูปปั้นเจ้าแม่กวนอิมความสูง 5 เมตร
วัดถํ้าเสือเป็นภูเขาหินปูนพืดติดต่อกันหลายลูก หน้าเพิงถํ้าหันไปทางทิศตะวันออก เพิงถํ้าด้านหน้ายาวขนานไปกับพืดเขาสูงจากพื้นดินประมาณ 5 เมตร เป็นแหล่งโบราณคดีสองสมัยในที่เดียวกัน คือ สมัยก่อนประวัติศาสตร์และสมัยแรกเริ่มประวัติศาสตร์ โบราณวัตถุที่พบ คือ เครื่องมือหิน พระพิมพ์ดินดิบ ภาชนะดินเผาทรงกลมมีการตกแต่งลวดลายเชือกทาบและเศษภาชนะดินเผา รวมทั้งภาชนะดินเผาประเภทหม้อสามขา
ป้อมเพชร ส.สมพงษ์
ป้อมเพชร ส.สมพงษ์ สถิติการชก 15 ครั้ง ชนะ 14 (น็อค 4) แพ้ 1 เคยชกชนะ ฟ้าสั่ง ป.พงษ์สว่าง อดีตแชมป์โลก WBF มาแล้ว
ปลากา
ปลากา หรือ ปลากาดำ เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) ในวงศ์ย่อย Labeoninae มีรูปร่างป้อม แต่หลังป่องออก ครีบหลังสูง ไม่มีก้านครีบแข็ง มีหนวดค่อนข้างยาว 2 คู่และมีติ่งเล็ก ๆ เป็นชายครุยอยู่รอบบริเวณริมฝีปาก เกล็ดเล็กมีสีแดงแซมอยู่ในแต่ละเกล็ด ครีบหางเว้าลึก ลำตัวสีดำหรือสีน้ำตาลเข้ม อันเป็นที่มาของชื่อ ในปลาวัยอ่อนบริเวณโคนหางมีจุดดำเด่น เมื่อโตขึ้นมาจะจางหาย มีขนาดโตเต็มที่ประมาณ 60 เซนติเมตร
ปลากามักหากินตามพื้นท้องน้ำ โดยการแทะเล็มตะไคร่หรือสาหร่าย พบในแม่น้ำขนาดใหญ่และแหล่งน้ำนิ่งต่าง ๆ ทั่วประเทศ ยกเว้นภาคใต้
บริโภคโดยการปรุงสด เช่น ลาบหรือน้ำยา เนื่องจากเป็นปลาขนาดใหญ่มีเนื้อมาก และยังทำเป็นปลาร้าได้อีกด้วย อีกทั้งยังนิยมเลี้ยงเป็นปลาสวยงาม แต่มีนิสัยก้าวร้าวชอบระรานปลาตัวอื่นโดยเฉพาะจะใช้ปากไปดูดแทะเนื้อตัวปลาตัวอื่น
ปลากายังมีชื่อที่เรียกแตกต่างออกไปตามภาษาถิ่น เช่น "ปลาเพี้ย" ในภาษาเหนือ, "ปลาอีตู๋" หรือ "ปลาอีก่ำ" ในภาษาอีสาน เป็นต้น ปัจจุบันปลากาเป็นปลาที่สามารถเพาะขยายพันธุ์ได้ง่ายในบ่อเลี้ยง
ประเทศแคเมอรูนในโอลิมปิกเยาวชนฤดูร้อน 2010
ประเทศแคเมอรูน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติแคเมอรูนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 5 ชนิดกีฬา ผลการแข่งขันครั้งนี้ประเทศแคเมอรูนไม่ได้รับเหรียญรางวัล
กรีฑา
ผลการแข่งขันดังนี้ :
Glottidia
Glottidia เป็นสกุลของแบรคิโอพอดที่อยู่ในวงศ์ Lingulidae.
ฟุตบอลทีมชาติอันดอร์รา
ฟุตบอลทีมชาติอันดอร์รา (Selecció de futbol d'Andorra) เป็นทีมฟุตบอลตัวแทนของประเทศอันดอร์รา อยู่ภายใต้การดูแลของสหพันธ์ฟุตบอลอันดอร์รา ผู้ทำหน้าที่ควบคุมฟุตบอลในประเทศอันดอร์รา
Glottidia
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
ฟุตบอลทีมชาติอันดอร์รา
เกมการแข่งขันนัดแรกของอันดอร์รา คือการพ่ายแพ้ต่อเอสโตเนียในนัดกระชับมิตร 6–1 ใน ค.ศ. 1996 ต่อมานับตั้งแต่ ค.ศ. 2000 อันดอร์ราได้เข้าร่วมการแข่งขันรอบคัดเลือกของฟุตบอลชิงแชมป์แห่งชาติยุโรปและฟุตบอลโลกทุกครั้ง แต่ก็ทำผลงานได้ไม่ดีเลย อันดอร์ราเคยชนะเพียง 6 นัด โดย 4 ในนั้นเป็นเกมเหย้า หากนับเฉพาะการแข่งขันทางการแล้ว อันดอร์ราจะชนะเพียง 3 นัดเท่านั้น ได้แก่ นัดที่ชนะมาซิโดเนียในฟุตบอลโลก 2006 รอบคัดเลือก, ชนะฮังการีในฟุตบอลโลก 2018 รอบคัดเลือก และชนะมอลโดวาในฟุตบอลชิงแชมป์แห่งชาติยุโรป 2020 รอบคัดเลือก
ผู้เล่นที่ลงเล่นให้กับทีมชาติมากที่สุดคือ อิลดาฟ็อนส์ ลิมา ซึ่งได้ลงเล่นให้กับทีมชาติมาตั้งแต่ ค.ศ. 1997 เขาลงเล่น 128 นัด ยิง 11 ประตู ทำให้เขายังเป็นผู้ที่ทำประตูสูงสุดให้กับทีมชาติอันดอร์ราอีกด้วย
เฟรเดริก บาซีย์
ฌ็อง เฟรเดริก บาซีย์ (Jean Frédéric Bazille; 6 ธันวาคม ค.ศ. 1841 - 28 พฤศจิกายนน ค.ศ. 1870) เป็นจิตรกรสมัยอิมเพรสชันนิสม์ของประเทศฝรั่งเศสในคริสต์ศตวรรษที่ 19 มีความเชี่ยวชาญทางการเขียนภาพคน
ชีวิต
เฟรเดริก บาซีย์เกิดที่เมืองมงเปอลีเย จังหวัดเอโร ในครอบครัวชนชั้นกลาง และเริ่มมีความสนใจในการเขียนภาพเมื่อได้เห็นงานเขียนของเออแฌน เดอลาครัว ครอบครัวของบาซีย์ยอมให้ศึกษาการเขียนภาพถ้าบาซีย์เข้าศึกษาทางการแพทย์ไปด้วย
บาซีย์เริ่มเรียนการแพทย์เมื่อปี ค.ศ. 1859 ย้ายไปปารีสเมื่อปี ค.ศ. 1862 เพื่อศึกษาต่อ ที่ปารีสบาซีย์พบกัลปีแยร์-โอกุสต์ เรอนัวร์ซึ่งทำให้เริ่มสนใจการเขียนภาพแบบอิมเพรสชันนิสม์และเริ่มเข้าศึกษากับห้องเขียนภาพของมาร์ก-ชาร์ล-กาเบรียล แกลร์ (Marc-Charles-Gabriel Gleyre) หลังจากไม่ประสพความสำเร็จในการเรียนแพทย์เมื่อปี ค.ศ. 1864 บาซีย์ก็หันมาเรียนการเขียนภาพอย่างเต็มที่ เพื่อนสนิทของบาซีย์ก็ได้แก่ โกลด มอแน, อัลเฟรด ซิสลีย์ และเอดัวร์ มาแน บาซีย์มาจากครอบครัวที่มีฐานะดีพอที่จะแบ่งห้องวาดภาพและอุปกรณ์การเขียนเพื่อช่วยเหลือให้เพื่อนศิลปินบางคนได้บ้าง
เมื่อมีอายุได้เพียง 23 ปี บาซีย์ก็วาดภาพที่มีชื่อเสียงหลายภาพรวมทั้ง “ชุดสีชมพู” (La Robe rose) และภาพ “รวมญาติ” (Réunion de Famille) ที่เป็นภาพที่รู้จักกันที่สุดในปี ค.ศ. 1867–1868
บาซีย์สมัครเป็นทหารในกอง Zouave เมื่อเดือนสิงหาคมปี ค.ศ. 1870 หนึ่งเดือนหลังจากสงครามฝรั่งเศส-ปรัสเซีย (Franco-Prussian War) เริ่ม บาซีย์เสียชีวิตในหน้าที่ในปีเดียวกันที่โบน-ลา-โรแลนด์เมื่ออายุได้เพียง 29 ปี
สมุดภาพ
18411870
กบฏปีเฮจิ
กบฏปีเฮจิ (, 19 มกราคม – 5 กุมภาพันธ์ ค.ศ. 1160) เป็นสงครามกลางเมืองระยะเวลาสั้นในปี ค.ศ. 1160 ในยุคเฮอัง ระหว่างสองตระกูลไทระและมินะโมะโตะซึ่งเป็นคู่ขัดแย้งในบังคับของจักรพรรดิโกะ-ชิรากาวะ เกิดขึ้นจากความพยายามยุติข้อพิพาทเรื่องอำนาจทางการเมือง กบฏปีเฮจิถูกมองว่าเป็นผลลัพธ์ต่อจากกบฏปีโฮเง็งในปี ค.ศ. 1156
หลังจากเสร็จสิ้นสงครามตระกูลมินะโมะโตะพ่ายแพ้ต่อตระกูลไทระโยะชิโตะโมะถูกสังหารโดยข้ารับใช้ที่จงรักภักดีส่วนบุตรชายอีก 2 คนของโยะชิโตะโมะถูกสังหารและโยะริโตะโมะถูกเนรเทศไปจังหวัดอิซุทำให้ตระกูลไทระได้เข้ามามีอำนาจในราชสำนักแบบเบ็ดเสร็จเด็ดขาด
ลูกรัก ศ.กัตติกา
ลูกรัก ศ.กัตติกา หรือ ลูกรัก เกียรติมั่งมี สถิติการชก 5 ครั้ง ชนะ 5 (น็อค 3)
ตำบลซูแซเนแชร์ฆี
ซูแซเนแชร์ฆี เป็นตำบลในอำเภอซูแซน เทศมณฑลอีเซ จังหวัดฆูเซสถาน ประเทศอิหร่าน แบ่งออกเป็น 29 หมู่บ้าน จากสำมะโน พ.ศ. 2549 ตำบลนี้มีประชากร 5,517 คนใน 965 ครัวเรือน
อัลวินกับสหายชิพมังค์จอมซน 3
อัลวินกับสหายชิพมังค์จอมซน 3 (Alvin and the Chipmunks: Chipwrecked) เป็นภาพยนตร์ที่สร้างโดย ทเวนตีท์เซนจูรีฟอกซ์ ออกฉายในวันที่ 16 ธันวาคม พ.ศ. 2554
เรื่องย่อ
เดินทางมาเป็นภาคที่สามแล้ว สำหรับสหายอัลวินและเพื่อนๆของเขา ที่ครั้งนี้จะเดินทางออกจากเมืองใหญ่ โดยสารด้วยเรือลำยักษ์ พร้อมคลออินโทรเพลง MY HEART WILL GO ON ตามตัวอย่างที่ตั้งใจ สุดฤทธิ์ แต่ทว่าเมื่อ ชิพมังค์ และ ชิพเพ็ทส์ จะต้องมาพบกับเหตุการณ์เรือแตกร่วมกัน ซึ่งก็ทำให้พวกเขาต้องไปติดอยู่บนหมู่เกาะซิลลีย์อันแสนห่างไกลและลึกลับ และระหว่างทางที่พวกเขาหาทางเพื่อจะกลับบ้าน พวกเขาก็ได้พบความลับบนเกาะนั้นว่า มันไม่ใช่เกาะที่เงียบเหงาอย่างที่พวกเขาคิด
ซีเรียสเบคอน
ซีเรียสเบคอน (SERIOUS BACON) เป็นวงดนตรีดูโอ้แนวป็อปภายใต้สังกัดบ็อกซ์ มิวสิคในเครือมิวซิกมูฟ ประกอบด้วยสมาชิกคือ เปมิกา จิระนารักษ์ (เค้ก) และสองเมือง ไชยฤทธิ์ (เมือง) โดยทั้งสองมีหน้าที่อยู่ในฝ่ายเพลงของละครนิเทศจุฬาฯ ทำให้พวกเขาได้พบกันและก่อตั้งวงขึ้นในเวลาต่อมา ซีเรียสเบคอนเป็นที่รู้จักผ่านการคัฟเวอร์เพลงต่าง ๆ ลงในช่องยูทูบและจากเพลงของวงเอง เช่น พี่ๆ ตัดแว่นให้หน่อย และไม่อยากฟัง
ประวัติ
แรกเริ่มสมาชิกทั้งสอง เค้ก-เปมิกา และเมือง-สองเมือง ศึกษาในคณะนิเทศศาสตร์ จุฬาลงกรณ์มหาวิทยาลัย โดยในเวลานั้นเค้กเป็นนักศึกษาชั้นปีที่ 3 ในขณะที่เมืองเป็นนักศึกษาชั้นปีที่ 1 ทั้งสองรู้จักกันผ่านการทำงานละครนิเทศจุฬาฯ โดยทำหน้าที่ในฝ่ายเพลงละคร อย่างไรก็ตามในเวลานั้นยังไม่ได้มีการจัดตั้งวงขึ้นมา จนกระทั่งเค้กต้องมาเล่นดนตรีที่ร้านแห่งหนึ่ง แต่เธอไม่สามารถหามือกีตาร์ได้ เลยชักชวนเมืองให้มาเป็นมือกีตาร์ในการเล่นดนตรีครั้งนี้ ประกอบกับในขณะนั้นพวกเขาคิดว่าทางร้านต้องการชื่อวงของตนซึ่งในขณะนั้นยังไม่ได้คิดตั้งชื่อวง เค้กที่เคยได้แนวคิดการตั้งชื่อจากเพื่อนของตนที่ว่าให้นำคำคุณศัพท์มารวมกับคำนามซึ่งค่อนข้างที่จะไม่เข้ากัน เลยทำให้ได้เป็นชื่อ "ซีเรียสเบคอน'" ซึ่งเป็นการนำคำคุณศัพท์ ‘serious’ (จริงจัง) มารวมกับคำนาม ‘bacon’
ประเทศบังกลาเทศในเอเชียนเกมส์ 2018
ประเทศบังกลาเทศ เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศบังกลาเทศ ส่งนักกีฬาเข้าร่วมแข่ง 117 คน เพื่อแข่งขัน 14 กีฬา ผลการแข่งขันครั้งนี้ประเทศบังกลาเทศได้รับ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ
เมนูกรุ่น อุ่นไอรัก
เนื้อเรื่อง
อินุสึกะ โคเฮย์เป็นอาจารย์โรงเรียนมัธยมผู้เลี้ยงดูลูกสาวชื่อสึมุกิด้วยตนเองหลังจากการเสียชีวิตของภรรยา โคเอย์มักซื้ออาหารสำเร็จรูปให้ลูกสาวกิน แต่หลังจากโคเฮย์ได้พบกับอีดะ โคโตรินักเรียนคนหนึ่งของเขา ทำให้โคเฮย์เปลี่ยนมาลงมือทำอาหารเพื่อทำอาหารดี ๆ ให้สึมุกิ
โซล ดีนัสตี
โซล ไดนาสตี หรือ โซล ดีนัสตี (Seoul Dynasty) เป็นทีมกีฬาอีสปอร์ตโอเวอร์วอตช์สัญชาติเกาหลี มีฐานอยู่ที่โซล เกาหลีใต้ ซึ่งปัจจุบันลงเล่นอยู่ในฤดูกาลปกติของโอเวอร์วอตช์ลีก (OWL) โซล ดีนัสตีเป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับสองที่ได้รับการเปิดตัวอย่างเป็นทางการโดยแอคติวิชั่นบลิซซาร์ด ทีมและในนามโซลสำหรับโอเวอร์วอตช์ลีกนั้นดำเนินงานภายใต้เคเอสวี อีสปอร์ต ซึ่งริเริ่มลงทุนโดยเควิน โช
การคัดตัวเข้าเล่นในลีกออลสตาร์
รายชื่อผู้เล่นของโซล ไดนาสตีต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)
หมึกแคระ
หมึกแคระ (Pygmy squid) เป็นเซฟาโลพอดจำพวกหมึกหูช้างกลุ่มหนึ่ง ในวงศ์ 	Idiosepiidae และสกุล Idiosepius
นับเป็นหมึกที่มีขนาดเล็กที่สุดในโลก เมื่อโตเต็มที่เพศเมียมีความยาวลำตัว 1-3 เซนติเมตร ส่วนเพศผู้ 0.5-1.5 เซนติเมตรเท่านั้น พบในบริเวณชายฝั่ง, ป่าชายเลน, แหล่งสาหร่ายทะเล และแหล่งหญ้าทะเล พฤติกรรมมีลักษณะเฉพาะตัวอย่างยิ่งที่ไม่พบในปลาหมึกชนิดอื่น กล่าวคือ สามารถเกาะติดอยู่อยู่กับวัสดุต่าง ๆ โดยใช้อวัยวะพิเศษ บนส่วนหลังของลำตัว กินอาหารพวกครัสเตเชียนขนาดเล็ก วงจรชีวิตประมาณ 3 เดือน ปัจจุบันสามารถเลี้ยงเพาะพันธุ์ได้แล้วในห้องทดลองทางวิทยาศาสตร์ วางไข่ประมาณ 100 ฟองต่อตัว ไข่ใช้เวลาฟักประมาณ 2 สัปดาห์ ลูกหมึกแรกเกิด มีการดำรงชีวิตแบบกลางน้ำ พบกระจายพันธุ์ในมหาสมุทรแปซิฟิกและมหาสมุทรอินเดีย
ปัจจุบัน มีการจำแนกออกเป็นชนิดต่าง ๆ ได้ 8 ชนิด คือ
Aulites
Aulites เป็นสกุลของแบรคิโอพอดที่อยู่ในวงศ์ Cryptoporidae.
สปีชีส์ของสกุลนี้พบในออสเตรเลีย
สปีชีส์ในสกุล ได้แก่:
แอชลีย์ จัดด์
แอชลีย์ จัดด์ (Ashley Judd) เกิดเมื่อวันที่ 19 เมษายน ค.ศ. 1968 เป็นนักแสดงชาวอเมริกัน เป็นที่รู้จักในบทผู้หญิงแกร่งหลายเรื่อง อย่างในภาพยนตร์เรื่อง Ruby in Paradise, Kiss the Girls, Double Jeopardy และ High Crimes
แหล่งข้อมูลอื่น
1968
Striarina
Striarina เป็นสกุลของแบรคิโอพอดที่อยู่ในวงศ์ Basiliolidae มีเพียงสปีชีส์เดียวคือ Striarina valdiviae.
สปีชีส์ที่พบในมหาสมุทรอินเดีย
กฎประตูทีมเยือน
กฎการยิงประตูทีมเยือน (Away goals rule) เริ่มใช้ครั้งแรกในฟุตบอลคัพ วินเนอร์ คัพ ฤดูกาล 1965-1966 เนื่องจากทางยูฟ่าเห็นว่าทีมที่เล่นเป็นทีมเยือนเอาแต่อุดประตูไม่ยอมบุกยิงประตูฝ่ายตรงข้าม กฎนี้จึงบัญญัติขึ้นเพื่อเพื่อแรงจูงใจให้ทีมเยือนเป็นฝ่ายบุกบ้างไม่ใช้เอาแต่ตั้งรับอย่างเดียว กฎนี้มีอยู่ในการแข่งฟุตบอลที่แบ่งเป็นสองเลกที่มีทั้งนัดเหย้าและนัดเยือน และจะถูกนำมาใช้เมื่อผลการแข่งรวมทั้งสองนัดมีผลเสมอกัน ถ้าทีมไหนยิงในบ้านอีกฝ่ายได้เยอะกว่าจะเป็นผู้ชนะ
เมื่อวันที่ 24 มิถุนายน 2021 ยูฟ่าอนุมัติให้ยกเลิกกฎประตูทีมเยือนในการแข่งขันระดับสโมสรของยูฟ่าทั้งหมดตั้งแต่ฤดูกาล 2021–2022
ตัวอย่าง
รอบรองชนะเลิศ ยูฟ่าแชมเปียนส์ลีกฤดูกาล 2002-2003 นัดแรก มิลาน เสมอ อินเตอร์ ในเกมที่มิลานได้สิทธิ์เป็นเจ้าบ้าน 0-0 นัดสองสิทธิ์ในการเป็นเจ้าบ้านคือ อินเตอร์ คู่นี้จบด้วยผลเสมอ 1-1 รวมผลสองนัดเสมอ 1-1 แต่มิลานได้เข้ารอบเพราะยิงได้ในเกมที่อินเตอร์ได้สิทธิ์เป็นเจ้าบ้าน ถึงแม้จะเล่นที่ซาน ซีโร่ เหมือนกันก็เถอะ
อีกตัวอย่าง รอบ 8 ทีม ยูฟ่าแชมเปียนส์ลีก ฤดูกาล 2009-2010 นัดแรก บาเยิร์น มิวนิก ชนะ แมนยู ที่เยอรมัน 2-1 นัดสอง บาเยิร์น มิวนิก แพ้ แมนยู ที่อังกฤษ 2-3 รวมผลสองนัดเสมอ 4-4 แต่บาเยิร์นได้เข้ารอบเพราะยิงแมนยูได้ที่อังกฤษ 2 ลูก แต่แมนยูยิงที่เยอรมันได้แค่ลูกเดียว
สรุป
สรุปรูปแบบต่าง ๆ และตัวอย่างการแข่งขันปัจจุบันที่ใช้กฎประตูทีมเยือนสำหรับการเสมอกันสองเลก ในตัวอย่างส่วนใหญ่ในตารางด้านล่าง การดวลลูกโทษใช้เพื่อตัดสินผู้ชนะหากเกณฑ์ทั้งหมดที่ใช้ยังคงเสมอกัน
ทรัว
ทรัว (Troyes, ) เป็นเมืองหลวงของจังหวัดโอบในแคว้นช็องปาญาร์แดนในประเทศฝรั่งเศส เมืองทรัวตั้งอยู่บนฝั่งแม่น้ำแซน ราว 150 กิโลเมตรทางตะวันออกเฉียงใต้ของปารีส ผู้อาศัยอยู่ในเมืองทรัวเรียกว่า "Troyens" หรือ "Troyennes"
เมืองพี่น้อง
ทรัวเป็นเมืองพี่น้องกับเมืองดังนี้:
ประเทศภูฏานในเอเชียนเกมส์ 2018
ประเทศภูฏาน เข้าร่วมแข่งขันกีฬาเอเชียนเกมส์ ครั้งที่ 18 ค.ศ. 2018 (พ.ศ. 2561) ซึ่งจัดขึ้นที่เมืองจาการ์ตา และเมืองปาเล็มบัง ประเทศอินโดนีเซีย ระหว่างวันที่ 18 สิงหาคม ถึง 2 กันยายน พ.ศ. 2561 คณะกรรมการโอลิมปิกแห่งประเทศภูฏาน ส่งนักกีฬาเข้าร่วมแข่ง 24 คน เพื่อแข่งขัน 4 กีฬา ผลการแข่งขันครั้งนี้ประเทศภูฏานได้รับ 0 เหรียญทอง 0 เหรียญเงิน และ 0 เหรียญทองแดง รวมทั้งหมด 0 เหรียญ
ลินดา รอนสตัดต์
มาเรีย ลินดา รอนสตัดต์ (Maria Linda Ronstadt) หรือลินดา รอนสตัดต์ (Linda Ronstadt) เกิดเมื่อวันที่ 15 กรกฎาคม ค.ศ. 1946 เป็นนักร้องชาวอเมริกัน ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของเธอกว่า 4 ทศวรรษ เธอเคยได้รับรางวัลแกรมมี่มาแล้วหลายครั้ง, 2 รางวัลคันทรีมิวสิกอวอร์ดส, 1 รางวัลเอมมี และ 1 รางวัลอัลมา และในสหรัฐอเมริกาเธอได้รับรางวัลแผ่นเสียงทองคำ รางวัลแผ่นเสียงทองคำขาว จากหลายอัลบั้ม นอกจากนี้ ยังเคยได้รับการเสนอชื่อรางวัลโทนีและรางวัลลูกโลกทองคำอีกด้วย
นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง
ราชมงคล ก่อเกียรติยิม
ราชมงคล ก่อเกียรติยิม หรือนายสายัณห์ ศิริมงคล เกิดเมื่อ 1 พฤษภาคม พ.ศ. 2526 ที่ จ.ราชบุรี สถิติการชก 4 ครั้ง ชนะ 4 (น็อค 1)
ประวัติ
เดิมราชมงคลชกมวยไทยอยู่ที่ค่ายส.เพลินจิต แต่ไม่ประสบความสำเร็จ เคยชกมวยไทยสมัครเล่นได้เหรียญทองกีฬาแห่งชาติ พ.ศ. 2547 ต่อมาเมื่อมาอยู่ภายใต้การดูแลของ ชิตชัย การสะอาด จึงหันมาชกมวยสากลและได้เป็นคู่ลงนวมของสมศักดิ์ ศิษย์ชัชวาลย์ จนกระทั่งทางก่อเกียรติ พณิชยารมณ์เห็นแววว่าน่าจะเอาดีทางด้านมวยสากลได้จึงนำมาสร้างสรรค์จนได้ครองแชมป์ ABCO รุ่นซูเปอร์แบนตัมเวท
ลินดา รอนสตัดต์
เธอมีผลงานอัลบั้มเพลงในฐานะศิลปินเดี่ยวกว่า 30 ชุด มีอัลบั้มรวมเพลงกว่า 15 ชุด เคยร่วมงานกับศิลปินหลากหลายกว่า 120 อัลบั้ม เธอมีซิงเกิลติดชาร์ตบิลบอร์ดฮ็อต 100 อยู่ 38 ซิงเกิล ซึ่งมี 21 ซิงเกิลติดท็อป 40 และมี 10 ซิงเกิลติดท็อป 10 และมี 3 ซิงเกิลขึ้นสูงสุดอันดับ 2 และมีซิงเกิลอันดับ 1 คือเพลง "You're No Good"
อ้างอิง
1946
ประเทศกาบูเวร์ดีในโอลิมปิกเยาวชนฤดูร้อน 2010
ประเทศกาบูเวร์ดี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 1 ค.ศ. 2010 (พ.ศ. 2553) ที่ประเทศสิงคโปร์ ระหว่างวันที่ 14-26 สิงหาคม พ.ศ. 2553 คณะกรรมการโอลิมปิกแห่งชาติกาบูเวร์ดีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 2 คน ใน 2 ชนิดกีฬา ผลการแข่งขันครั้งนี้ประเทศกาบูเวร์ดีไม่ได้รับเหรียญรางวัล
กรีฑา
ผลการแข่งขันดังนี้ :
ยุทธการที่โอลด์เชิร์ช
ยุทธการโอลด์เชิร์ช  (Battle of Old Church) หรือยุทธการมาตาเดควินครีก (Battle of Matadequin Creek) คือการรบในยุทธนาการโอเวอร์แลนด์ของนายพลฝ่ายสหรัฐพลเอกยูลิซิส แกรนท์ ที่รบกับกองทัพแห่งเวอร์จิเนียตอนเหนือของนายพลฝ่ายสหพันธ์ พลเอกโรเบิร์ต ลี
วิถีโคจรพาราโบลา
ในทางกลศาสตร์วงโคจร วิถีโคจรพาราโบลา (parabolic trajectory) คือวงโคจรเค็พเพลอร์ที่มีความเยื้องศูนย์กลางของวงโคจรเท่ากับ 1
ยุทธการที่โอลด์เชิร์ช
ในขณะนั้นกองทัพฝ่ายสหรัฐกำลังรุกคืบเข้าไปในแนวรบโตโตโปโตมอยครีก, ในขณะเดียวกันกองทหารม้าของนายพลฝ่ายสหรัฐ พลตรีฟิลลิป เชอริแดนเริ่มที่จะสำรวจไปทางทิศตะวันออกและทิศใต้ ต่อมากองพันทหารม้าเพนซิลวาเนียหน่วยที่ 17, ภายใต้การควบคุมของนายพลฝ่ายสหพันธรัฐ พันเอกโทมัส ซี. เดวิน เคลื่อนกำลังจากตัวเมืองโอลด์ เชิร์ชเพื่อสำรวจตำแหน่งทางยุทธศาสตร์ตามแนวรบบึงมาตาเดควิน ซึ่งให้ความสามารถในการป้องกันการโจมตีได้ดีกว่า เนื่องจากเขาเห็นความสำคัญทางยุทธศาสตร์ของถนนที่ตัดผ่านเมืองโอลด์ โคลด์ ฮาร์เบอร์ ซึ่งอยู่ห่างจากเมืองริชมอนด์เพียงหกไมล์ (9.6 กิโลเมตร), ในขณะเดียวกัน นายพลฝ่ายสหพันธ์ พลเอกลีส่งสาส์นไปยังกองพลน้อยซึ่งประกอบไปด้วยทหารจำนวน 2,000 นายของพลจัตวาแมทธิว ซี. บัทเลอร์ที่อยู่ทางเหนือของเมืองโคลด์ ฮาร์เบอร์โดยในสาส์นได้แจ้งกำหนดการโจมตีถนนตัดตัวเมือง
วิถีโคจรพาราโบลา
รูปร่างวิถีโคจร
ในที่นี้
หากมุมกวาดจริง \theta เข้าใกล้ 180° ตัวส่วนของสมการข้างต้นเข้าใกล้ 0 และ r จะเข้าใกล้อนันต์
พลังงานในวงโคจร
จากนั้นพลังงานวงโคจรจำเพาะจะหาได้จาก
โดย v คือความเร็วในการเคลื่อนที่ของวัตถุ
ความเร็วในวิถีโคจร
ขนาดของความเร็วของวัตถุบนวิถีโคจรพาราโบลาแสดงได้โดยสมการต่อไปนี้
จากสมการนี้จะเห็นได้ว่า ขนาดของความเร็วจะเข้าใกล้ศูนย์เมื่อระยะห่างจากวัตถุท้องฟ้าศูนย์กลางไปเป็นระยะทางเข้าใกล้อนันต์
สมการบาร์เกอร์
สมการบาร์เกอร์แสดงความสัมพันธ์ระหว่างมุมกวาดจริง \nu กับเวลา t ในการเคลื่อนที่ในวิถีโคจรพาราโบลาดังนี้
โดยที่
กองพันทหารช่าง กองพลนาวิกโยธิน
กองพันทหารช่าง กองพลนาวิกโยธิน (อักษรย่อ: พัน.ช. พล.นย.) เป็นหน่วยกำลังของหน่วยบัญชาการนาวิกโยธิน ที่มีบทบาทด้านทหารช่างและงานบริการชุมชน รวมถึงเป็นหนึ่งในกำลังพลที่เข้าร่วมปฏิบัติภารกิจความไม่สงบในชายแดนภาคใต้ของประเทศไทย
การฝึก
พ.ศ. 2559 กองพันทหารช่าง กองพลนาวิกโยธิน ได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อมติชน ว่ามีการจัดเต็มแสง สี เสียง ยิ่งกว่าภาพยนตร์สตาร์ วอร์ส
ความไม่สงบในชายแดนภาคใต้
เดือนกุมภาพันธ์ พ.ศ. 2551 มีทหารสังกัดกองพันทหารช่าง กองพลนาวิกโยธิน เสียชีวิตในการปฏิบัติหน้าที่ 1 นาย จากความไม่สงบในชายแดนภาคใต้ของประเทศไทย ส่วนปี พ.ศ. 2555 กองพันทหารช่าง กองพลนาวิกโยธิน ได้สร้างบ้านให้แก่มารดาของทหารสังกัดกรมสนับสนุน กองพลนาวิกโยธิน ที่ได้รับบาดเจ็บสาหัสจากเหตุระเบิด
นอกจากนี้ กองพันทหารช่างยังเป็นหนึ่งในหน่วยที่เข้าร่วมการผลัดเปลี่ยนกำลังพลประจำปีงบประมาณ 2561
กิจกรรมเพื่อสังคม
พ.ศ. 2549 กองพันทหารช่าง กองพลนาวิกโยธิน ร่วมกับชุดทหารช่างจากสหรัฐ ดำเนินการมอบอาคารอเนกประสงค์ให้แก่โรงเรียนบ้านโคกวัด ในอำเภอแก่งหางแมว จังหวัดจันทบุรี
ส่วนปี พ.ศ. 2557 ในการฝึกคอบร้าโกลด์ กองพันทหารช่าง กองพลนาวิกโยธิน ได้ร่วมกับชุดทหารช่างก่อสร้างเคลื่อนที่ 3 กองทัพเรือสหรัฐ และชุดทหารช่างก่อสร้างของสาธารณรัฐเกาหลี ดำเนินการก่อสร้างอาคารห้องเรียนอเนกประสงค์บ้านคลองโป่ง เพื่อมอบแก่โรงเรียนบ้านคลองโป่ง อำเภอแก่งหางแมว จังหวัดจันทบุรี
และปี พ.ศ. 2562 กองพันทหารช่าง กองพลนาวิกโยธิน ได้มีส่วนร่วมในการก่อสร้างอาคารอเนกประสงค์ เพื่อมอบแก่โรงเรียนบ้านสุรศักดิ์ ที่อำเภอศรีราชา จังหวัดชลบุรี
วัลบูร์กา ฮับส์บูร์ก ดักลาส
วัลบูร์กา ฮาพส์บวร์ค ดักลาส (พระนามเต็ม: วาร์ลบูก้า มาเรีย ฟรานซิสก้า เฮเลน เอลิซาเบธ; Walburga Maria Franziska Helene Elisabeth von Habsburg-Lothringen) ประสูติเมื่อวันที่ 5 ตุลาคม พ.ศ. 2501 ณ เมืองชล๊อสเบิร์ก ประเทศลักเซมเบิร์ก ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระธิดาองค์ที่ 5 ในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน พระองค์ทรงเป็นนักกฎหมายและนักการเมือง โดยเป็นสมาชิกสภาแห่งประเทศสวีเดน ตั้งแต่ปี พ.ศ. 2549 โดยพระองค์มีพระนามทางการเมืองว่า วาร์ลบูก้า ฮาพส์บวร์ค-ดักลาส (Warlburga Habsburg-Douglas)
พระองค์ทรงอภิเษกสมรสกับท่านเค้านท์อาร์คิบาล์ด ดักลาส ชาวสวีเดนเมื่อวันที่ 5 ธันวาคม พ.ศ. 2535 ณ กรุงบูดาเปสต์ ประเทศฮังการี ทั้งสองมีพระโอรสเพียงพระองค์เดียว คือ เค้านท์มอริตซ์ ออตโต เว็นเซล ดักลาส ซึ่งประสูติเมื่อวันที่ 30 มีนาคม พ.ศ. 2537
อาชีพและการทรงงานของพระองค์
หลังจากที่ทรงสำเร็จการศึกษาเมื่อปี พ.ศ. 2520 ณ เมืองตุ๊ดส์เบิร์ก บาวาเรีย ประเทศเยอรมนี พระองค์ทรงศึกษาต่อวิชากฎหมายในระดับด๊อกเตอร์ ณ เมืองซาร์ลซบูร์ก
ตั้งแต่ปี พ.ศ. 2522 ถึง พ.ศ. 2535 พระองค์ทรงทำงานให้กับสภาสหภาพยุโรป ปีพ.ศ. 2526 พระองค์ทรงศึกษาด้านการประชาสัมพันธ์และสื่อสารมวลชน ณ กรุงวอชิงตัน ดี.ซี. และทรงทำงานให้กับนิตยสารรีเดอร์ส ไดเจสต์ ต่อมาทรงทำงานให้กับกระทรวงประชาสัมพันธ์ ประเทศโอมาน ตั้งแต่ปี พ.ศ. 2528 ถึง พ.ศ. 2535 และปี พ.ศ. 2547 พระองค์ทรงเป็นสมาชิกสื่ออาหรับนานาชาติในกรุงลอนดอน สหราชอาณาจักร
ในปีพ.ศ. 2516 พระองค์ทรงก่อตั้งสมาคมทนายความแพนยูโรปา (Paneuropa-Jugend Deutschland) ณ บาวาเรีย โดยพระองค์ทรงเป็นรองประธานในระดับนานาชาติ และอีก 3 ปีต่อมา พระองค์ทรงก่อตั้งสมาคมบรูซวิทซ์ เซนทรัม (Brüsewitz-Zentrum; Christlich-Paneuropäisches Studienwerk) โดยตั้งแต่ปี พ.ศ. 2523 ถึง พ.ศ. 2531 ทรงเป็นผู้ช่วยด้านการรักษาความปลอดภัยของสมาคมแพนยูโรเปียนนานาชาติ ต่อมาตั้งแต่ปี พ.ศ. 2531 ถึง พ.ศ. 2547 ทรงเป็นเลขานุการและทรงเป็นรองเลขานุการตั้งแต่ปี พ.ศ. 2547 เป็นต้นมา พระองค์ทรงเป็นหนึ่งในผู้ก่อตั้งสมาคมแพนยูโรปา-ปิคนิค เมื่อวันที่ 19 สิงหาคม พ.ศ. 2531 ณ พรมแดนระหว่างประเทศออสเตรียและประเทศฮังการี ในโอกาสนี้ สมาคมนี้เปิดเพื่อเป็นที่หลบภัยของผู้ลี้ภัยชาวเยอรมันกว่า 660 คนจากแดนตะวันออก ตั้งแต่กำแพงเบอร์ลินได้ถูกสร้างขึ้นเพื่อเป็นสัญลักษณ์ของลัทธิคอมมิวนิสต์ของยุโรปตะวันออก
ตั้งแต่ปี พ.ศ. 2546 พระองค์ทรงเป็นประธานหญิงของที่ปรึกษาพรรคพอเพียงในประเทศสวีเดน รวมไปถึงทรงเป็นสมาชิกมูลนิธิจาร์ล ฮาร์จมาเซน ตั้งแต่ปี พ.ศ. 2548 และตั้งแต่ปี พ.ศ. 2542 และ พ.ศ. 2547 พระองค์ทรงเข้าสู่สภาสหภาพยุโรป ปี พ.ศ. 2545 และ พ.ศ. 2549 ทรงเข้าสู่สภานานาชาติ (ริกส์ดาเก้น) และพระองค์ทรงเป็นสมาชิกสภาสวีเดนในวันที่ 17 กันยายน พ.ศ. 2549 พระองค์จึงทรงประทับอยู่กับครอบครัวที่ประเทศสวีเดน โดยไม่ค่อยทรงกลับประเทศออสเตรียบ่อยนัก
เอฟเอพรีเมียร์ลีก ฤดูกาล 2006–07
พรีเมียร์ลีก ฤดูกาล 2006-2007  เป็นฤดูกาลแข่งขันฟุตบอล ครั้งที่ 15 ของพรีเมียร์ลีก การแข่งขันเริ่มต้นขึ้นเมื่อวันที่ 19 สิงหาคม พ.ศ. 2549 และปิดฤดูกาลลงในวันที่ 13 พฤษภาคม พ.ศ. 2550
ในคืนวันที่ 6 พฤษภาคม พ.ศ. 2550 เชลซี เสมอกับอาร์เซนอล 1-1 ทำให้มีแต้มตามหลัง แมนเชสเตอร์ยูไนเต็ด ที่ชนะแมนเชสเตอร์ซิตี 1-0 ในคืนวันที่ 5 พฤษภาคม พ.ศ. 2550 7 แต้ม ส่งผลให้ แมนเชสเตอร์ยูไนเต็ดเป็นแชมป์ฟุตบอลพรีเมียร์ลีก ฤดูกาล 2006-2007 เป็นแชมป์สมัยที่ 9 ในฟุตบอลพรีเมียร์ลีก และสมัยที่ 16 ในฟุตบอลลีกสูงสุดของอังกฤษ
ส่วน 3 ทีมสุดท้ายที่ตกชั้นไปฟุตบอลลีกแชมเปียนชิพ คือวัตฟอร์ด, ชาร์ลตัน แอธเลติก และ เชฟฟิลด์ ยูไนเต็ด
ผลการแข่งขัน
ชื่อด้านซ้ายมือ คือทีมเหย้า ส่วนชื่อที่อยู่ด้านบน คือทีมเยือน
ประตูที่ 15,000 ของพรีเมียร์ลีก
ธนาคารบาร์เคลย์ผู้เป็นสปอนเซอร์ในการแข่งขันพรีเมียร์ลีก ได้มอบเงิน 15,000 ปอนด์ ให้กับทีมฟูแล่ม
ประตูจากผู้รักษาประตู
ในวันที่ 17 มีนาคม พ.ศ. 2550 พอล โรบินสัน ผู้รักษาประตูจากทีมทอตแนมฮ็อตสเปอร์ เตะฟรีคิกระยะ 83 หลา เข้าประตูทีมวัตฟอร์ต แบบสุดทึ่ง ผู้ทำประตูชัยให้สเปอร์เอาชนะไป 3-1 ที่ถิ่น ไวท์ ฮาร์ท เลน ซึ่งเป็นผู้รักษาประตูคนที่ 3 ที่สามารถทำประตูฝ่ายตรงข้ามได้ หลังจาก ปีเตอร์ ชไมเคิล จาก แอสตันวิลลา ที่ทำประตู เอฟเวอร์ตัน ในวันที่ 21 ตุลาคม พ.ศ. 2544 และ แบรด ฟรีเดล จาก แบล็คเบิร์น ที่ทำประตู ชาร์ลตัน ในวันที่ 21 กุมภาพันธ์ พ.ศ. 2547
ศีลศักดิ์สิทธิ์
ความเชื่อ
คริสต์ศาสนิกชนโรมันคาทอลิกเชื่อว่าศีลศักสิทธิ์เป็นเครื่องหมายและเครื่องมือนำความรอด พระหรรษทาน หรือของประทานจากพระเป็นเจ้า เพื่อให้เราได้รับความรอดปลอดภัย อาศัยเครื่องหมายและสัญลักษณ์ภายนอกแบบมนุษย์ เพื่อเป็นสื่อนำความหมายสร้างความสัมพันธ์กับพระเจ้า โดยทางความเชื่อภายใน เป็นความสัมพันธ์ที่มีต่อกันระหว่างพระเจ้ากับมนุษย์ เพื่อช่วยให้ได้มีส่วนในความศักดิ์สิทธิ์ และสัมผัสกับความรักของพระเจ้า
ศีลศักดิ์สิทธิ์ เป็นเครื่องหมายภายนอกที่พระเยซูเจ้าทรงตั้งขึ้นโดยผ่านทางพระศาสนจักรที่ประทานให้แก่มนุษย์ เพื่อเป็นอุปกรณ์เครื่องมือของพระ นำมาซึ่งพระคุณ พระหรรษทานแห่งความรอด และความศักดิ์สิทธิ์ เป็นเครื่องหมายภายนอกที่มาจากความเชื่อภายใน เพื่อทำให้ผู้รับศีลศักสิทธิ์ ได้รับพระหรรษทานจากองค์พระเป็นเจ้า สำหรับประคับประคองการดำเนินชีวิตของคริสตชนคาทอลิก ตั้งแต่เกิดจนตาย
ศีลล้างบาป (Baptism)
ศีลล้างบาป (Baptism) เป็นเครื่องหมายภายนอกที่มาจากความเชื่อ เพื่อเป็นการชำระหรือลบล้างบาปกำเนิด อาศัยการช่วยให้รอดขององค์พระเยซูคริสตเจ้า
พิธีการรับศีลล้างบาปนี้ มีเครื่องหมายที่สำคัญคือการใช้น้ำ และการชำระล้างพร้อมกับคำกล่าวว่า ข้าพเจ้าล้างท่าน เดชะพระนามพระบิดา และพระบุตร และพระจิต ผลของศีลล้างบาปมีความเชื่อว่าทำให้ได้รับพระหรรษทานได้กลับเป็นลูกของพระเจ้า มีเกียรติและศักดิ์ศรีสมบูรณ์แบบ เพื่อดำเนินชีวิตไปสู่เป้าหมายของความศักดิ์สิทธิ์ทั้งในชีวิตนี้และชีวิตนิรันดรในสวรรค์
ผู้รับศีลล้างบาปแล้วตามปกติจะมีพ่อแม่ทูนหัวซึ่งไม่ใช่พ่อแม่ของตนเอง พ่อแม่ ทูนหัวนี้ คือ ผู้ประคองศีรษะผู้รับศีลล้างบาปขณะที่ผู้โปรดศีลล้างบาปจะเทน้ำลงบนศีรษะ ผู้ได้รับเกียรติเป็นพ่อแม่ทูนหัวนี้จะต้องดูแลลูกทูนหัวทางฝ่ายวิญญาณไปจนกระทั่งลูกทูนหัวสามารถช่วย ตนเองได้ และพ่อแม่ทูนหัวนี้จะแต่งงานกับลูกทูนหัวของตนไม่ได้เด็ดขาด การทำพิธีล้างบาปนี้อาจกระทำในวันคืนวันเสาร์ศักสิทธิ์ หรือวันอาทิตย์ หรือวันที่เหมาะสม
ผู้ที่นับถือศาสนาคริสต์ทุกคนต้องผ่านพิธีรับศีลนี้ก่อน เพื่อแสดงว่าตนเองได้เข้ามาเป็นสมาชิกของศาสนจักรแล้ว จึงจะสามารถรับศีลอื่น ๆ ต่อไปได้อีก การรับศีลล้างบาปนี้กระทำได้เพียงครั้งเดียวในชีวิตแม้ว่าจะเปลี่ยนไปนับถือศาสนาอื่น แต่ถ้ากลับมานับถือศาสนาคริสต์อีกก็ไม่ต้องรับศีลนี้ เพราะถือได้ว่าทำการล้างบาปแล้ว ทั้งนี้เพราะชาวคริสต์เชื่อกันว่ามนุษย์มีบาปกำเนิดติดตัวมาตั้งแต่เกิดสืบมาแต่บรรพบุรุษ ซึ่งตามพันธสัญญาเดิม ในศาสนาคริสต์บอกว่าบาบกำเนิดนี้มาจากมนุษย์คู่แรก คือ อาดัมและเอวา
พิธีล้างบาปสืบเนื่องมาจากความเชื่อของพวกอิสราเอลนับตั้งแต่ยุคพันธสัญญาเดิมที่เชื่อกันว่าการชำระล้างด้วยน้ำเป็นเครื่องหมายของการชำระทางจิตใจ เริ่มมาจากพระเยซูทรงรับบัพติศมาจากยอห์นผู้ให้บัพติศมาที่แม่น้ำจอร์แดนและพระเยซูเคยมีคำสั่งให้ผู้ที่จะเป็นสาวกนั้นต้องรับศีลล้างบาปในนามของพระบิดา พระบุตร และพระจิต ชาวคริสต์นับตั้งแต่ยุคแรกจนถึงปัจจุบันนี้จึงได้ถือปฏิบัติตามกันมา เพราะเชื่อว่าเป็นการชำระตนให้บริสุทธิ์จากบาป ยืนยันความเชื่อในพระคริสต์เจ้าผู้ทรงคืนชีพ
ศีลล้างบาปเป็นศีลแรกที่ทุกคนต้องรับเพื่อที่จะเป็นสมาชิกของพระศาสนจักร ตามที่พระเยซูเจ้าได้อธิบายให้นิโคเดมุสฟังว่า.."ผู้ที่จะเป็นประชากรของอาณาจักรพระเจ้าจะต้องเกิดใหม่จากน้ำและพระจิต" (ยน.3:1-8)
คนที่จะรับศีลนี้ต้องแน่ใจว่า จะละทิ้งหนทางที่ไร้ความรัก ความเมตตาต่อมนุษยชาติ และหันมารับเอาหนทางของพระเยซูคริสต์ ตามที่ยอห์นได้ประกาศเป็นแนวทางว่า "จงกลับใจเสียใหม่...ใครมีเสื้อสองตัว จงเอาตัวหนึ่งให้คนที่ไม่มี และคนมีอาหาร จงแบ่งให้คนอดอยาก...ส่วนคนเก็บภาษีอย่าเก็บเกินพิกัด และพวกทหารอย่าบังคับขู่เข็ญเอาเงินจากผู้ใดหรือใส่ร้ายเขา จงพอใจกับค่าจ้างที่ตนได้รับ..." (ลก.3:7-17)
ศีลศักดิ์สิทธิ์นี้ยังทำให้เขาเป็นสาวกของพระเยซู มีส่วนร่วมในบุญบารมีและศักดิ์ศรีของพระองค์คือการเป็นสมณะ ประกาศก และกษัตริย์ (ผู้นำ) ในชีวิตประจำวันของเขา
ศีลกำลัง (Confirmation)
การรับศีลกำลังของคริสต์เป็นการยืนยัน หรือเครื่องหมายบ่งบอกถึง "การบรรลุนิติภาวะทางความเชื่อ" หรือความศรัทธา คือการพัฒนาเติบโต มีกำลัง เข้มแข็งในความเชื่อ สามารถเป็นพยานถึงความเชื่อ ทั้งด้วยความคิด คำพูด และการกระทำ ตามปกติแล้วผู้ประกอบพิธีศีลกำลังคือมุขนายก(พระสังฆราช)เท่านั้น หรือมุขนายกอาจมอบอำนาจนี้ให้บาทหลวงองค์ใดองค์หนึ่งกระทำแทนเป็นครั้ง ๆ ก็ได้ คริสตชนทุกคนที่ได้รับศีลล้างบาปแล้วสามารถรับศีลกำลังได้ในช่วงเวลาหรือวัยที่เหมาะสมซึ่งไม่ได้ขึ้นกับอายุทางร่างกาย แต่หมายถึงการเติบโตทางด้านจิตใจหรือจิตวิญญาณ ดังนั้นเด็กที่มีความคิดจิตใจเข็มแข็งเหมือนผู้ใหญ่ก็สามารถรับศีลกำลังได้ และในกรณีที่เด็กมีอันตรายหรือเจ็บป่วยและมีโอกาสเสียชีวิตก็สามารถให้เด็กคนนั้นได้รับศีลกำลังได้เช่นกัน
ผลของการศีลกำลังมีความเชื่อว่าผู้ที่รับศีลนี้จะได้รับพระคุณของพระจิต 7 ประการ ได้แก่
การรับศีลนี้เป็นการแสดงสัมพันธภาพระหว่างพระเจ้ากับมนุษย์ อันเป็นการแสดงความมั่นคงทางจิตใจ หรือเป็นการ รับพระจิตให้มาอยู่ในตน ดังนั้น ผู้ที่จะเข้ารับศีลนี้ควรอยู่ในวัยที่รู้เหตุผล นั่นคือ มีอายุประมาณ 9-14 ปี ในการโปรด ศีลกำลัง เป็นศีลที่พระศาสนจักรอัญเชิญพระจิตเจ้าเสด็จลงมาเหนือผู้รับ และประทานพระพรพิเศษให้ผู้รับ และประทานพระพิเศษให้ผู้รับได้มีพลังและปรีชญาณในการทำหน้าที่ของคริสตชน ในฐานะที่มีภารกิจร่วมกับพระเยซูคริสต์ผู้ทรงเป็น มหาสมณะ ประกาศก และกษัตริย์ เหมือนยุคอัครสาวก
ห้าสิบวันหลังจากงานฉลองวันกู้ชาติ พวกสานุศิษย์ของพระเยซู มาชุมนุมในที่แห่งเดียวกัน ทันใดนั้นมีเสียงลมพัดจัด พัดกระโชกเข้ามาในบ้านที่กำลังชุมนุมกันอยู่ พวกสาวกเห็นเปลวไฟรูปร่างเหมือนลิ้นกระจายออกไปถูกทุกคน สาวกทุกคนได้รับพระจิต จึงเริ่มพูดภาษาอื่นตามที่พระจิตทรงบันดาลให้เขาพูด (กจ. 2:1-4) ในสมัยก่อน ผู้ที่จะเป็นสมณะ ประกาศก หรือกษัตริย์อิสราเอล จะต้องได้รับการเจิมก่อน และในศีลบวชเป็นบาทหลวงในปัจจุบัน มุขนายกจะเจิมผู้สมัครบวชด้วยน้ำมันคริสมา ซึ่งเป็นน้ำมันที่ใช้เจิมผู้รับศีลกำลังด้วยเช่นกัน
ศีลมหาสนิท (Eucharist)
ศีลมหาสนิทเป็นศีลที่สำคัญที่สุดเป็นศูนย์กลางของชีวิตคริสตชน มีความเชื่อว่าองค์พระเยซูเจ้าประทับอยู่ในศีลมหาสนิทที่เข้ามาสนิทสัมพันธ์เป็นหนึ่งเดียวในความรักของพระองค์ ทุกคนจึงเป็นหนึ่งเดียวกันในครอบครัว เป็นสมาชิกหรือส่วนต่าง ๆ ในพระกายทิพย์ของพระเยซู
พิธีกรรมที่สำคัญคือการทำมิสซา (พิธีบูชาขอบพระคุณ) โดยมีเครื่องหมายที่สำคัญคือ แผ่นปังและเหล้าองุ่น ที่เป็นพระกายและพระโลหิตของพระคริสตเจ้า ซึ่งชาวคริสต์จะได้รับจากบาทหลวงหรือผู้แทนของพระศาสนจักร ในบูชามิสซา หรือพิธีขอบพระคุณ
ผู้ที่นับถือศาสนาคริสต์ต้องไปโบสถ์เพื่อทำพิธีบูชามิสซาหรือพิธีบูชาขอบพระคุณทุกวันอาทิตย์ และจะได้รับศีลมหาสนิท ซึ่งรับได้เพียงครั้งเดียวใน 1 วัน